Die aangrypende verhaal van ’n ongeletterde Nama-vrou van die Richtersveld wat in die 1950’s van moord aangekla word en besluit om haar eie verdediging in die hof te behartig. Katryn Jonis staan in die Kaapse Hooggeregshof tereg op aanklag van moord. Die oorledene is die seun van haar aartsvyand, Abraham Klink. Wanneer sy agterkom die pro deo-advokaat glo nie in haar onskuld nie, besluit sy om self haar verdediging te behartig.